La celebració de l'any Berlanga continua amb la projecció de ‘El Verdugo’
15 de desembre 2021

El departament de Cultura de l'Ajuntament de Sagunt ha programat dins de l'agenda cultural de tardor este últim títol cinematogràfic, _El Verdugo_, del director Luís García Berlanga, l'any de la celebració del seu centenari.

El film seguix la vida de José Luis, l'empleat d'una funerària, que projecta emigrar a Alemanya per a convertir-se en un bon mecànic. La seua nóvia és filla d'Amadeo, un botxí professional. Quan este els sorprén en la intimitat, els obliga a casar-se. Davant l'apressant falta de mitjans econòmics dels jovençans, Amadeo, que està a punt de jubilar-se, tracta de persuadir José Luis perquè sol·licite la plaça que ell deixarà vacant, la qual cosa li donaria dret a un habitatge. José Luis acaba acceptant la proposta del seu sogre amb el convenciment que mai es presentarà l'ocasió d'exercir tan ignominiós ofici.

La projecció de la pel·lícula tindrà lloc en el Centre Cultural Mario Monreal de Sagunt el 19 de desembre a les 19 hores. L'entrada és gratuïta, i la pel·lícula, apta per a tots els públics, té una duració aproximada de 90 minuts.

![](/media/3iplfbnk/c_verdugocartel.jpg?width=588&height=819)

*   [](http://www.facebook.com/sharer.php?u=https://aytosagunto.es/va/actualitat/la-celebracio-de-l-any-berlanga-continua-amb-la-projeccio-de-el-verdugo/ "Facebook")
*   [](http://twitter.com/share?url=https://aytosagunto.es/va/actualitat/la-celebracio-de-l-any-berlanga-continua-amb-la-projeccio-de-el-verdugo/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-celebracio-de-l-any-berlanga-continua-amb-la-projeccio-de-el-verdugo/ "Linked In")
*   [](mailto:?body=https://aytosagunto.es/va/actualitat/la-celebracio-de-l-any-berlanga-continua-amb-la-projeccio-de-el-verdugo/)